pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีฯ มอบนโยบายการจัดทำงบประมาณ ปี ๖๒ เน้นการเชื่อมโยง สอดคล้อง สนับสนุนมีประสิทธิภาพ คุ้มค่า และไม่ซ้ำซ้อน
วันพุธที่ 16 สิงหาคม 2560
นายกรัฐมนตรีฯ มอบนโยบายการจัดทํางบประมาณ ปี ๖๒ เน้นการเชื่อมโยง สอดคล้อง สนับสนุนมีประสิทธิภาพ คุ้มค่า และไม่ซ้ําซ้อน
พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดการประชุมสัมมนาและมอบนโยบายการจัดทํางบประมาณรายจ่ายประจําปีงบประมาณ พ.ศ. ๒๕๖๒
เมื่อวันพุธที่ ๑๖ สิงหาคม ๒๕๖๐ เวลา ๐๙.๐๐ น.
พลเอก ประยุทธ์ จันทร์โอชา นายกรัฐมนตรี
เป็นประธานในพิธีเปิดการประชุมสัมมนาและมอบนโยบาย
การจัดทํางบประมาณรายจ่ายประจําปีงบประมาณ พ.ศ. ๒๕๖๒
เพื่อให้หัวหน้าส่วนราชการ รัฐวิสาหกิจ รวมทั้งจังหวัดและองค์กรปกครองส่วนท้องถิ่น รวมถึงหน่วยงานอื่น
ตลอดจนผู้ที่เกี่ยวข้องได้รับทราบนโยบาย หลักเกณฑ์ และแนวทางในการจัดทํางบประมาณรายจ่ายประจําปีงบประมาณ พ.ศ. ๒๕๖๒
ได้อย่างถูกต้องสอดคล้องตามร่างกรอบยุทธศาสตร์ชาติระยะ ๒๐ปี และเป็นไปตามยุทธศาสตร์การจัดสรรงบประมาณ
รายจ่ายประจําปีงบประมาณ พ.ศ. ๒๕๖๒ ซึ่งประกอบด้วย ๖ ยุทธศาสตร์ ได้แก่ ๑.ยุทธศาสตร์ด้านความมั่นคง
๒.ยุทธศาสตร์ด้านการสร้างความสามารถในการแข่งขันของประเทศ ๓.ยุทธศาสตร์ด้านการพัฒนาและเสริมสร้างศักยภาพคน
๔. ยุทธศาสตร์ด้านการแก้ไขปัญหาความยากจนลดความเหลื่อมล้ําและสร้างการเติบโตจากภายใน
๕.ยุทธศาสตร์ด้านการจัดการน้ําและสร้างการเติบโตบนคุณภาพชีวิตที่เป็นมิตรกับสิ่งแวดล้อมอย่างยั่งยืน
และ ๖.ยุทธศาสตร์ด้านการปรับสมดุลและพัฒนาระบบบริหารจัดการภาครัฐ
รวมถึงเป็นไปตามนโยบายสําคัญของรัฐบาล โดยสามารถนําไปปฏิบัติให้เป็นแนวทางเดียวกันอย่างมีประสิทธิภาพและประสิทธิผล
ต่อการบริหารราชการแผ่นดิน การพัฒนาประเทศ และอํานวยประโยชน์สูงสุดให้แก่ประชาชน
โดยมี นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยคณะผู้บริหารกระทรวงยุติธรรม หัวหน้าส่วนราชการ ผู้บริหารรัฐวิสาหกิจ และหน่วยงานอื่นๆ เข้าร่วมฯ
ณ ห้องรอยัล จูบิลี่ บอลรูม ชั้น ๑ อาคารชาเลนเจอร์ เมืองทองธานี อําเภอปากเกร็ด จังหวัดนนทบุรี
โอกาสนี้ นายกรัฐมนตรี กล่าวมอบนโยบายการจัดทําแผนฯ ความตอนหนึ่งว่า
การจัดทําแผนงบประมาณฯ จะต้องสอดคล้องกับแผนพัฒนาเศรษฐกิจและสังคมแห่งชาติ ๕ ปี
และอยู่ในกรอบของการพัฒนาทรัพยากรมนุษย์ ในอีก ๒๐ ปี โดยต้องคํานึงถึงความเป็นอยู่ของประชาชน
และสวัสดิการเป็นหลัก เนื่องมาจากประชาชนส่วนใหญ่ของประเทศเป็นผู้ที่มีรายได้น้อย ดังนั้นจึงเป็นหน้าที่
ของหน่วยงาน และทุกคนจะต้องร่วมมือกัน
นอกจากนี้นายกรัฐมนตรีเน้นย้ําให้ผู้ว่าราชการจังหวัด และหน่วยงานทุกกระทรวงเป็นตัวกลางของประชาชน
และเป็นศูนย์กลางของการจัดทําแผน ซึ่งทุกภาคส่วนจะต้องบูรณาการร่วมกัน ดําเนินงานตามนโยบายความมั่นคง
ทางทรัพยากรมนุษย์ และในการจัดทําแผนงบประมาณจะต้องเป็นศูนย์กลางสร้างการรับรู้ให้กับประชาชน
ให้สามารถเข้าใจถึงแนวทางการดําเนินงานตามแผน โดยประชาชนสามารถควบคุม ตรวจสอบ กําหนดงบประมาณได้
พร้อมทั้งต้องจัดระบบการประกอบอาชีพให้มีการกระจายรายได้จากสินค้าผลิตภัณฑ์ที่แตกต่าง รวมทั้งนําเอกลักษณ์
ที่แตกต่างของแต่ละพื้นที่มาปรับเปลี่ยนให้มีความทันสมัยเพิ่มมูลค่าให้สินค้า สามารถเพิ่มคุณภาพชีวิตที่ดีให้กับประชาชนได้อย่างทั่วถึง
ซึ่งถือว่าเป็นสิ่งสําคัญที่จะต้องดําเนินการควบคู่กับการจัดสรรงบประมาณที่มีอยู่
เพื่อหาแนวทางที่จะสร้างรายได้ให้กับประเทศ และพัฒนาประเทศให้มีแนวทางในอนาคตที่สามารถต่อยอดการพัฒนาเพื่อคนรุ่นใหม่
เพื่อจะนําประเทศไทยไปสู่ไทยแลนด์ ๔.๐ ที่มีความเจริญก้าวหน้าอย่างมั่นคง มั่งคั่ง และยั่งยืนต่อไป
รัฐบาลไทย-ข่าวทำเนียบรัฐบาล-รมว.พม. รับ 7 ข้อเสนอจากผู้แทนเครือข่ายสตรี เนื่องในวันยุติความรุนแรงต่อผู้หญิงสากล
วันอังคารที่ 19 พฤศจิกายน 2562
รมว.พม. รับ 7 ข้อเสนอจากผู้แทนเครือข่ายสตรี เนื่องในวันยุติความรุนแรงต่อผู้หญิงสากล
รมว.พม. รับ 7 ข้อเสนอจากผู้แทนเครือข่ายสตรี เนื่องในวันยุติความรุนแรงต่อผู้หญิงสากล
วันนี้ (19 พ.ย. 62) เวลา 09.00 น. ที่บริเวณประตู 4 ทําเนียบรัฐบาล กรุงเทพฯ พลเอกประยุทธ์ จันทร์โอชา นายกรัฐมนตรี มอบหมายให้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นผู้แทนรับมอบหนังสือรณรงค์ยุติความรุนแรงต่อสตรี จากผู้แทนเครือข่ายสตรี อาทิ มูลนิธิเพื่อนหญิง มูลนิธิพิทักษ์สตรีในประเทศไทย และเครือข่ายผู้หญิง 4 ภาค จํานวน 50 คน เพื่อการคุ้มครองสิทธิ ส่งเสริมบทบาท สร้างความเข้มแข็ง และความเป็นธรรมระหว่างเพศ เนื่องในวันยุติความรุนแรงต่อผู้หญิงสากล ตรงกับวันที่ 25 พฤศจิกายน ของทุกปี
นายจุติ กล่าวว่า สําหรับหนังสือรณรงค์ยุติความรุนแรงต่อสตรี ประกอบด้วยข้อเสนอที่มีสาระสําคัญ ดังนี้ 1) ขอให้รัฐบาลรณรงค์เชิญชวนประชาชน ลด ละ เลิกเครื่องดื่มแอลกอฮอล์ และไม่ขยายเวลาให้สถานบริการจําหน่ายเครื่องดื่มแอลกอฮอล์ รวมทั้งกําชับกระทรวงสาธารณสุขและกระทรวงมหาดไทย คณะกรรมการควบคุมเครื่องดื่มแอลกอฮอล์ในทุกจังหวัดให้มีการทํางานเชิงรุกในชุมชน 2) เรียกร้องให้กระทรวงศึกษาธิการจัดหลักสูตรการเรียนการสอนวิชาทักษะชีวิต เรื่องเพศ ครอบครัว และความเสมอภาคระหว่างเพศ 3) ขอให้มีหน่วยงานที่รับผิดชอบโดยตรงเพื่อสอบสวนประเด็นเกี่ยวกับเรื่องครอบครัว 4) ขอให้เจ้าหน้าที่ตํารวจเข้าระงับเหตุทันที เมื่อได้รับเรื่องร้องเรียนเกี่ยวกับแม่และเด็ก 5) สิทธิการครอบครองที่ดินของสตรี 6) สิทธิการฝากครรภ์และการคลอดฟรีทุกโรงพยาบาล และ 7) ขอให้มีหน่วยงานในการติดตามการแก้ไขปัญหาการค้ามนุษย์ขึ้นโดยตรงกับสํานักนายกรัฐมนตรี ทั้งนี้ กระทรวง พม. จะได้นําเสนอต่อที่ประชุมคณะรัฐมนตรีพิจารณาต่อไป
นายจุติ กล่าวต่อว่า สําหรับข้อเสนอดังกล่าว รัฐบาลได้ดําเนินงานในหลายเรื่องอยู่แล้ว เช่น การป้องกันและปราบปรามการค้ามนุษย์ การลดความรุนแรงในครอบครัว การส่งเสริมความเสมอภาคระหว่างเพศ และการให้ความเป็นธรรมต่อกันในกรณีการละเมิดสิทธิทั้งชายและหญิง เป็นต้น ทั้งนี้ กระทรวง พม. มีอาสาสมัครพัฒนาสังคมและความมั่นคงของมนุษย์ (อพม.) และภาคีเครือข่ายภาคประชาชนจํานวนมาก ที่บูรณาการทํางานร่วมกัน
นายจุติ กล่าวเพิ่มเติมว่า ตนเคารพสิทธิของสตรีอย่างเท่าเทียมกันทั้งในทางกฎหมายและทุกมิติของสังคม ซึ่งผู้แทนเครือข่ายสตรีที่มายื่นข้อเสนอครั้งนี้ จะมีการทํางานร่วมกันกับภาคีเครือข่ายทุกภาคส่วน ซึ่งกระทรวง พม. พร้อมสนับสนุนและเชิญชวนภาคีเครือข่ายทุกองค์กรเข้ามาช่วยกัน เพื่อรักษาสิทธิ คุ้มครองสิทธิ และส่งเสริมสิทธิให้สตรีมีความเข้มแข็งต่อไป
รัฐบาลไทย-ข่าวทำเนียบรัฐบาล-รัฐบาลชวนประชาชนใช้แอพพลิเคชั่น Police I lert u ไว้แจ้งเหตุฉุกเฉิน
วันศุกร์ที่ 19 พฤษภาคม 2560
รัฐบาลชวนประชาชนใช้แอพพลิเคชั่น Police I lert u ไว้แจ้งเหตุฉุกเฉิน
แอพลิเคชั่น Police i lert u ต่อตรงถึง 191 ให้เจ้าหน้าที่ตํารวจสามารถดูแลประชาชนได้ใกล้ชิดมากยิ่งขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนดาวน์โหลดแอพลิเคชั่น Police I lert u ไว้ในโทรศัพท์มือถือเพื่อให้สามารถแจ้งเหตุด่วนเหตุร้าย เบาะแสคนร้าย หรือสิ่งของผิดกฎหมาย ได้สะดวกรวดเร็วทุกที่ทุกเวลา โดยระบบของแอพพลิเคชั่นนี้จะเชื่อมต่อกับศูนย์ 191 ในทุกจังหวัด ทําให้สามารถแจ้งเหตุได้ง่าย โดยโทรศัพท์ออนไลน์ผ่านปุ่ม I call หรือส่งข้อความผ่านปุ่ม I chat และส่งหลักฐานประกอบการแจ้งเหตุ เช่น ภาพถ่าย คลิปวิดีโอ คลิปเสียง ตลอดจนระบุพิกัดที่เกิดเหตุได้ด้วยระบบ GPS ได้ทันที และเจ้าหน้าที่ตํารวจจะติดต่อกลับผู้แจ้งเหตุในเวลาไม่เกิน 2 นาที ทั้งนี้ รัฐบาลต้องการสร้างความเชื่อมั่นในความปลอดภัยของพี่น้องประชาชนด้วยการใช้ประโยชน์จากนวัตกรรมและเทคโนโลยีตามนโยบายไทยแลนด์ 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-3 เหตุผล ที่ทำเด็กสมาธิสั้นมีความเสี่ยงในการติดเชื้อโควิด-19
วันเสาร์ที่ 6 มิถุนายน 2563
3 เหตุผล ที่ทําเด็กสมาธิสั้นมีความเสี่ยงในการติดเชื้อโควิด-19
มีเหตุผลอะไรบ้างนะ
"ซนเกินไป ใจลอย รอคอยไม่ได้" คําแนะนําคือ ให้ปรึกษาเเพทย์เพื่อฟังคําแนะนํา
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม รับเรื่องขอความเป็นธรรมจากนายกสมาคมทนายความ แห่งประเทศไทย กรณีพนักงานของบริษัท สายการบินนกแอร์ จำกัด (มหาชน)  เสียชีวิตในสนามบินดอนเมือง
วันอังคารที่ 2 มิถุนายน 2563
เลขานุการรัฐมนตรีว่าการกระทรวงยุติธรรม รับเรื่องขอความเป็นธรรมจากนายกสมาคมทนายความ แห่งประเทศไทย กรณีพนักงานของบริษัท สายการบินนกแอร์ จํากัด (มหาชน)  เสียชีวิตในสนามบินดอนเมือง
เลขานุการรัฐมนตรีว่าการกระทรวงยุติธรรม รับเรื่องขอความเป็นธรรมจากนายกสมาคมทนายความแห่งประเทศไทย กรณีพนักงานของบริษัท สายการบินนกแอร์ จํากัด (มหาชน)
เสียชีวิตในสนามบินดอนเมือง
ในวันอังคารที่ ๒ มิถุนายน ๒๕๖๓ เวลา ๑๓.๐๐ น. ณ บริเวณหน้าศูนย์ยุติธรรมสร้างสุข กระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
รับเรื่องขอความเป็นธรรมจากนายนรินท์พงศ์ จินาภักดิ์ นายกสมาคมทนายความแห่งประเทศไทย พร้อมด้วยบิดาของนายธนิสร อ่อนชะอ่ํา ซึ่งเป็นพนักงานของบริษัท สายการบินนกแอร์ จํากัด (มหาชน) เพื่อขอความเป็นธรรมให้กับบุตรชายที่เสียชีวิตในสนามบินดอนเมือง ทั้งนี้ กระทรวงยุติธรรม จะดําเนินการประสานงาน
กับหน่วยงานที่เกี่ยวข้องเพื่อให้ความช่วยเหลือต่อไป
รัฐบาลไทย-ข่าวทำเนียบรัฐบาล-ข้อแนะนำเมื่อจำเป็นต้อง Social distancing
วันจันทร์ที่ 23 มีนาคม 2563
ข้อแนะนําเมื่อจําเป็นต้อง Social distancing
ในระหว่างการ Social distancing หรือการเว้นระยะห่างทางสังคม เราควรทําอะไรบ้างนะ
Social Distancing หรือที่เรียกว่า “การเว้นระยะห่างทางสังคม” ในสถานการณ์การแพร่ระบาดของเชื้อไวรัสโควิด-19 มีข้อปฏิบัติดังนี้
1.ทําความสะอาดที่พัก
2.แยกของใช้ส่วนตัว
3.ดูแลความสะอาดของร่างกาย
4.กินอาหารปรุงสุก
5.ปิดปาก/จมูก ด้วยทิชชู่ทุกครั้งเมื่อไอหรือจาม
6.ปิดฝาทุกครั้งก่อนกดชักโครก
ส่วนระหว่างการเว้นระยะห่างทางสังคม เรามาสามารถหางานอดิเรกที่เราชื่นชอบทําเพื่อแก้อาการเบื่อได้นะ
รัฐบาลไทย-ข่าวทำเนียบรัฐบาล-​รัฐมนตรีช่วยเกษตรฯ ร่วมพิธีไถ่ชีวิตโค-กระบือและมอบกรรมสิทธิ์แก่เกษตรกร จ.น่าน
วันเสาร์ที่ 25 กรกฎาคม 2563
​รัฐมนตรีช่วยเกษตรฯ ร่วมพิธีไถ่ชีวิตโค-กระบือและมอบกรรมสิทธิ์แก่เกษตรกร จ.น่าน
นายประภัตร โพธสุธน รัฐมนตรีช่วยเกษตรฯ ร่วมพิธีไถ่ชีวิตโค-กระบือและมอบกรรมสิทธิ์แก่เกษตรกร จ.น่าน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์ โดย กรมปศุสัตว์ ได้จัดทําโครงการไถ่ชีวิตโค-กระบือ เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก โดยมี 2 กิจกรรม ได้แก่ ไถ่ชีวิตโค-กระบือ จํานวน 4,910 ตัว เพื่อนําไปส่งเสริมอาชีพให้กับเกษตรกรตามหลักเกณฑ์โครงการธนาคารโค-กระบือ เพื่อเกษตรกร ตามพระราชดําริ และ 2. มอบกรรมสิทธิ์โค-กระบือ แก่เกษตรกรที่ปฏิบัติตามเงื่อนไขของโครงการธนาคารโค-กระบือเพื่อเกษตรกร ตามพระราชดําริเป็นกรณีพิเศษ
นายประภัตร กล่าวว่า สําหรับโครงการธนาคารโค-กระบือเพื่อเกษตรกรตามพระราชดําริ เป็นโครงการพระราชดําริโครงการหนึ่ง ของพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร ซึ่งกรมปศุสัตว์รับสนองพระราชดําริดําเนินการมาตั้งแต่ปี 2522 เพื่อช่วยเหลือเกษตรกรให้มีโคกระบือไว้ใช้แรงงาน
“จากการดําเนินงานที่ผ่านมาโครงการฯ ให้ความช่วยเหลือเกษตรกรในพื้นที่ จ.น่าน ไปแล้วกว่า 3,541 ราย และยังมีเกษตรกรอยู่ในความดูแลของโครงการกว่า 2,618 ราย ถือได้ว่าเป็นโครงการที่แก้ไขปัญหาความยากจนของเกษตรกร โดยการน้อมนําหลักปรัชญาเศรษฐกิจพอเพียงมาปรับใช้ในการดําเนินงาน มีการบูรณาการทํางานร่วมกันในพื้นที่อย่างเป็นระบบ สนับสนุนให้มีการรวมกลุ่มของเกษตรกร ตลอดจนมีการต่อยอดใช้ประโยชน์ เช่น การใช้มูลสัตว์เป็นปุ๋ยไร่นา การทําแก๊สชีวภาพ เป็นต้น”
สําหรับงานวันนี้ เป็นการมอบโค – กระบือ แก่เกษตรกร จํานวน 99 ราย และมอบสัญญายืมโคเพื่อการผลิตแก่เกษตรกรที่เลี้ยงโค – กระบือ ตามเงื่อนไขสัญญา จํานวน 30 ราย ซึ่งมีเกษตรกรกลุ่มผู้เลี้ยงโค – กระบือ จํานวน 500 ราย เข้าร่วมพิธี ณ ลานวัฒนธรรมตําบลบ่อสวก หมู่ที่ 1 ต.บ่อสวก อ.เมืองน่าน จ.น่าน
รัฐบาลไทย-ข่าวทำเนียบรัฐบาล-รมว.พม. กำชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้ [กระทรวงพัฒนาสังคมเเละความมั่นคงของมนุษย์]
วันจันทร์ที่ 13 เมษายน 2563
รมว.พม. กําชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้ [กระทรวงพัฒนาสังคมเเละความมั่นคงของมนุษย์]
รมว.พม. กําชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้
วันนี้ (13เม.ย.63) เวลา 13.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคง ของมนุษย์ (รมว.พม.)ประชุมทางไกลผ่านระบบ Video Conference ร่วมกับพัฒนาสังคมและความมั่นคงของมนุษย์ (พมจ.) ในพื้นที่จังหวัดภาคกลางและภาคใต้ เพื่อติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติกล่าวว่า ตนมีความห่วงใยประชาชนกลุ่มเป้าหมายของกระทรวงฯ โดยเฉพาะเด็ก ผู้สูงอายุ และคนพิการ ที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) จึงได้สั่งการไปยังพัฒนาสังคมและความมั่นคงของมนุษย์ (พมจ.) ทุกจังหวัด ให้มีการสํารวจประชาชนกลุ่มเป้าหมายที่ได้รับผลกระทบอย่างเร่งด่วน เพื่อให้การช่วยเหลือในเบื้องต้นโดยเร็วที่สุด โดยเฉพาะปัญหาการขาดแคลนนมผงสําหรับเด็กเล็ก และการขาดแคลนเครื่องอุปโภค บริโภค ทั้งนี้ ให้ดูตามความต้องการของผู้ที่ได้รับผลกระทบเป็นหลัก เช่น ครอบครัวไหนที่มีเด็กเล็กหลายคน อาจมีความต้องการนมผงมากกว่าครอบครัวทั่วไป ครอบครัวไหนมีผู้สูงอายุ ผู้พิการ อาจต้องการสิ่งของที่แตกต่างกันออกไป ควรให้ความช่วยเหลือตามความเหมาะสม เพื่อบรรเทาความเดือดร้อนให้เร็วที่สุด
นายจุติกล่าวต่อไปว่า จากการได้พูดคุยกับผู้ปฏิบัติงานในพื้นที่ พบว่า มีอุปสรรคในเรื่องขั้นตอนระเบียบการเบิกจ่ายงบประมาณในการช่วยเหลือบรรเทาความเดือดร้อนไม่ทันต่อความต้องการของประชาชนกลุ่มเป้าหมาย ทั้งนี้ ได้สั่งการให้ทุกหน่วยในสังกัด พม. ให้มีการลดขั้นตอนปรับระเบียบข้อจํากัดต่างๆ โดยให้คิดถึงประชาชนเป็นสําคัญ ระเบียบอะไรที่เป็นอุปสรรคในการดูแลความเดือดร้อนของประชาชนกลุ่มเป้าหมาย ควรปรับแก้ไขดําเนินการอย่างเร่งด่วน
นายจุติกล่าวเพิ่มเติมว่า ทั้งนี้ ประชาชนได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ที่ขาดแคลนเครื่องอุปโภค บริโภค และไม่มีที่อยู่อาศัย สามารถโทรแจ้งสายด่วน 1300 ศูนย์ช่วยเหลือสังคม ได้ตลอด 24 ชม. ซึ่งในสัปดาห์นี้ได้มีการขยายคู่สายด่วนเพิ่มอีก 45 คู่สาย จากเดิม 15 คู่สาย รวมเป็น 60 คู่สาย เพื่อรองรับปัญหาดังกล่าว
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2562 ครั้งที่ 1
วันพุธที่ 10 ตุลาคม 2561
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2562 ครั้งที่ 1
กระทรวงการคลังจะออกพันธบัตรออมทรัพย์ของกระทรวงการคลัง วงเงิน 15,000 ล้านบาท รุ่นอายุ 3 ปี 1 เดือน และ 7 ปี 1 เดือน อัตราดอกเบี้ยคงที่ แบบไร้ใบตราสาร (Scripless) จําหน่ายตั้งแต่วันที่ 19 ตุลาคม 2561 – 29 มีนาคม 2562
นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ แถลงข่าวเรื่องพันธบัตรออมทรัพย์ของกระทรวงการคลัง ในปีงบประมาณ พ.ศ. 2562 ครั้งที่ 1 ดังนี้ กระทรวงการคลังจะออกพันธบัตรออมทรัพย์ของกระทรวงการคลัง วงเงิน 15,000 ล้านบาท รุ่นอายุ 3 ปี 1 เดือน และ 7 ปี 1 เดือน อัตราดอกเบี้ยคงที่ แบบไร้ใบตราสาร (Scripless) จําหน่ายตั้งแต่วันที่ 19 ตุลาคม 2561 – 29 มีนาคม 2562 โดยมีวัตถุประสงค์เพื่อเป็นการส่งเสริมการออมที่มั่นคงของประชาชน และเป็นทางเลือกในการลงทุนต่อของประชาชนที่ถือพันธบัตรออมทรัพย์ของกระทรวงการคลัง ซึ่งจะครบกําหนดอายุในเดือนตุลาคม 2561 โดยพันธบัตรออมทรัพย์มีรูปแบบและเงื่อนไข ดังนี้
รุ่นอายุ 3 ปี 1 เดือน อัตราดอกเบี้ยคงที่ร้อยละ 2.46 ต่อปี
รุ่นอายุ 7 ปี 1 เดือน อัตราดอกเบี้ยคงที่ร้อยละ 3.00 ต่อปี
วงเงินรวม  15,000 ล้านบาท
ระยะเวลาจําหน่าย วันที่ 19 ตุลาคม 2561 – 29 มีนาคม 2562
วงเงินซื้อต่อราย 1,000 บาทขึ้นไป ไม่จํากัดวงเงินซื้อขั้นสูง
ธนาคารตัวแทนจําหน่าย 1. ธนาคารกรุงเทพ จํากัด (มหาชน) 2. ธนาคารกรุงไทย จํากัด (มหาชน) 3. ธนาคารกสิกรไทย จํากัด (มหาชน) 4. ธนาคารไทยพาณิชย์ จํากัด (มหาชน)
ผู้มีสิทธิ์ซื้อ  บุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิ สมาคม วัด สถานศึกษาของรัฐ โรงพยาบาลของรัฐ หรือนิติบุคคลอื่นที่ไม่มีวัตถุประสงค์ในการแสวงหากําไร
ผู้ที่สนใจสามารถซื้อพันธบัตรออมทรัพย์ได้ตั้งแต่เวลา 8.30 น. ของวันที่ 19 ตุลาคม 2561 จนถึงเวลา 15.00 น. ของวันที่ 29 มีนาคม 2562 โดยสามารถสอบถามและซื้อพันธบัตรออมทรัพย์ได้หลากหลายช่องทาง ทั้งเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) ระบบ Internet Banking และ Mobile Application ของตัวแทนจําหน่ายทั้ง 4 แห่ง ประกอบด้วย ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) ธนาคารไทยพาณิชย์ จํากัด (มหาชน) เพื่อเป็นการอํานวยความสะดวกให้กับประชาชนให้สามารถเข้าถึงพันธบัตรออมทรัพย์ได้ตลอดเวลา
สําหรับการซื้อผ่าน Internet Banking สามารถทํารายการซื้อพันธบัตรออมทรัพย์ได้ที่
ธนาคารกรุงเทพฯ www.bangkokbank.com/ibanking
ธนาคารกรุงไทยฯ www.ktbnetbank.com
ธนาคารกสิกรไทยฯ https://online.kasikornbankgroup.com
ธนาคารไทยพาณิชย์ฯ www.scbeasy.com
ทั้งนี้ ผู้ซื้อพันธบัตรออมทรัพย์รายใหม่ที่ไม่เคยลงทะเบียนข้อมูลและเปิดบัญชีฝากหลักทรัพย์สําหรับพันธบัตรออมทรัพย์ของกระทรวงการคลังแบบไร้ใบตราสาร (Scripless) ต้องลงทะเบียนและเปิดบัญชีฝากหลักทรัพย์ที่ธนาคารตัวแทนจําหน่าย
การลงทะเบียน ใช้หลักฐานดังนี้
1. สําเนาบัตรประจําตัวประชาชน พร้อมลงนามรับรองสําเนาถูกต้อง
2. สําเนาหน้าแรกสมุดบัญชีเงินฝาก (ยกเว้นบัญชีเงินฝากออมทรัพย์พิเศษและบัญชีเงินฝากประจํา) ของผู้ซื้อที่เปิดบัญชีไว้กับธนาคารตัวแทนจําหน่ายพร้อมลงนามรับรองสําเนาถูกต้อง ในกรณีที่ไม่มีบัญชีเงินฝากผู้ซื้อต้องเปิดบัญชีใหม่
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.pdmo.go.th www.bot.or.th www.bangkokbank.com www.ktb.co.th www.scb.co.th www.kasikornbank.com
จึงขอประกาศให้ทราบโดยทั่วกัน
สํานักงานบริหารหนี้สาธารณะ
โทร. 0 2265 8050
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ประสบภัยน้ำท่วมให้กำลังใจชาวอ่างทอง ย้ำรัฐบาลเร่งช่วยเหลือเต็มที่ ยืนยันไม่ท้อจะทำสุดความสามารถ
วันจันทร์ที่ 30 ตุลาคม 2560
นายกรัฐมนตรีลงพื้นที่ประสบภัยน้ําท่วมให้กําลังใจชาวอ่างทอง ย้ํารัฐบาลเร่งช่วยเหลือเต็มที่ ยืนยันไม่ท้อจะทําสุดความสามารถ
นายกรัฐมนตรีลงพื้นที่ประสบภัยน้ําท่วมให้กําลังใจชาวอ่างทอง ย้ํารัฐบาลเร่งช่วยเหลือเต็มที่ ยืนยันไม่ท้อจะทําสุดความสามารถ
วันนี้ (30 ตุลาคม 2560) เวลา 14.20 น. ณ โรงเรียนวิเศษไชยชาญ พลเอก ประยุทธ์ จันทร์โอชา นายกรัฐมนตรี พร้อมคณะซึ่งประกอบด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ฉัตรชัย พรหมเลิศ ปลัดกระทรวงมหาดไทย เดินทางลงพื้นที่พบปะให้กําลังผู้ประสบภัยน้ําท่วม โดยมีนายวีร์รวุทธ์ ปุตระเศรณี ผู้ว่าราชการจังหวัดอ่างทองให้การต้อนรับและรายงานสรุปสถานการณ์ในภาพรวมว่าปัจจุบันปริมาณน้ําเริ่มทรงและลดลงเล็กน้อยประมาณ 2 – 3 ชั่วโมง ซึ่งคาดว่าจะใช้เวลาไม่เกิน 15 วัน จะเข้าสู่ภาวะปกติ
โอกาสนี้ นายกรัฐมนตรี กล่าวพบปะกับผู้ประสบภัยน้ําท่วมตอนหนึ่งว่า สมเด็จพระเจ้าอยู่หัวรัชกาลที่ 10 ทรงห่วงใยแผนโดยขอให้มีการจัดทําแผนหลักแผนรองและแผนเผชิญเหตุรวมทั้งการฟื้นฟูเยียวยาให้กับราษฎรที่ประสบอุทกภัยในครั้งนี้ ส่วนในด้านของความช่วยเหลือย้ําให้เน้นที่ประชาชนมากที่สุด เพราะประชาชนถือเป็นสิ่งที่สําคัญ โดยขอให้มองที่ภาพรวมทั้งหมดของประเทศ และจะได้แก้ปัญหาแบบบูรณาการในภาพรวมร่วมกัน
นอกจากนี้ นายกรัฐมนตรีได้กําชับให้ผู้ว่าราชการจังหวัดทําความเข้าใจกับประชาชนในพื้นที่ให้ทราบถึงเหตุผลและความจําเป็น และใช้วิทยุชุมชนหรือเสียงตามสายทําความเข้าใจ ซึ่งบางครั้งจําเป็นต้องมีการระบายน้ําออกมาบ้างเป็นเวลา เพื่อไม่ให้เกิดการอั้นของน้ําแล้วทําให้เกิดปัญหาเหมือนที่ผ่านมา และต้องขอขอบคุณประชาชนที่เดือดร้อนเสียสละให้เป็นพื้นที่เก็บกักน้ํา ซึ่งจุดนี้รัฐบาล มีแผนที่จะให้ความช่วยเหลือเยียวยาไว้เรียบร้อยแล้วซึ่งต้องขอขอบคุณ และขอให้ทางผู้ว่าราชการจังหวัดไปหาอาชีพเสริมในช่วงฤดูกาลน้ําท่วมให้กับประชาชนเพื่อมีรายได้ด้วย เช่นอาชีพของการประมง กําหนดเป็นโซนนิ่ง โดยประสานกับกระทรวงเกษตรฯ ทั้งนี้ อย่าลืมว่าความเดือดร้อนที่เกิดจากอุทกภัยครั้งนี้ ระหว่างวันที่ 10 - 29 ตุลาคมที่ผ่านมาไม่ใช่แค่พื้นที่ใดพื้นที่หนึ่ง มีพ้นที่ทั้งหมดนี้ที่ได้รับผลกระทบถึง 23 จังหวัด 78 อําเภอมีประชาชนเดือดร้อนกว่า 120,000 ครัวเรือน
นายกรัฐมนตรี กล่าวต่อไปว่า ปัญหาอุทกภัยในปีนี้ปริมาณน้ําถือว่าใกล้เคียงกับปี 2554 แต่การบริหารจัดการน้ําถือว่าเป็นไปได้ด้วยดี ทําให้สถานการณ์ไม่รุนแรงเท่ากับปี 2554 ยืนยันว่ารัฐบาลได้ทําและแก้ปัญหาอย่างดีที่สุด รัฐบาลแก้ปัญหาอย่างยั่งยืนไม่ได้ทําฉาบฉวย
"เราต้องเร่งสร้างความเข้าใจ ให้กับประชาชนอย่างทั่วถึง ส่วนเรื่องทางการเมืองหรือใครจะพูดอะไรก็ให้เขาว่ากันไป ผมยืนยันว่าจะแก้ปัญหาของประชาชนอย่างดีที่สุดทั้งระยะสั้นและระยะยาวซึ่งยอมรับว่าไม่ใช่เรื่องง่ายแต่ไม่ต้องห่วง รัฐบาลจะทําอย่างเต็มที่ผมไม่ได้โทษอะไรเพียงแต่อยากจะบอกว่า ประเทศไทยมี 77 จังหวัดเราต้องแก้ปัญหาทั้งหมดไม่ว่าจะเป็นเศรษฐกิจสังคมปัญหาความเดือดร้อนต่าง ๆ ซึ่งไม่ใช่เรื่องง่าย ยืนยันว่าผมจะดูแลทุกคนอย่างเต็มที่เต็มกําลังความสามารถโดยเฉพาะผู้เดือดร้อนจะต้องได้รับการแก้ไขและเยียวยา และไม่รู้ว่าจะมีการปล่อยข่าวดีกันไปทําไมแต่ผมไม่สนใจผมไม่ท้อยืนยันว่าผมทนได้ สักวันหนึ่งก็จะรู้เองว่าเราทํางานอะไรกันไปบ้าง พระบาทสมเด็จพระเจ้าอยู่หัวรัชกาลที่ 9 ท่านได้มีรับสั่งไว้ ซึ่งสมเด็จพระเจ้าอยู่หัวรัชกาลที่ 10 ก็ได้มาสานต่อ ยืนยันว่ารัฐบาลนี้จะทําทุกอย่างเต็มกําลังความสามารถ" นายกรัฐมนตรีกล่าว
---------------------------------------------
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการปรับปรุงกฎหมาย เพื่อการปฏิรูประบบวิจัยและนวัตกรรม
วันพฤหัสบดีที่ 18 พฤษภาคม 2560
“ยุติธรรม” หารือแนวทางการปรับปรุงกฎหมาย เพื่อการปฏิรูประบบวิจัยและนวัตกรรม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ได้เป็นประธานการประชุมคณะอนุกรรมการด้านการปรับปรุงกฎหมายและระเบียบข้อบังคับ
เมื่อวันพุธที่ ๑๗ พฤษภาคม ๒๕๖๐ เวลา ๑๕.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ได้เป็นประธานการประชุมคณะอนุกรรมการด้านการปรับปรุงกฎหมายและระเบียบข้อบังคับ
ซึ่งคณะกรรมการชุดนี้อยู่ภายใต้คณะกรรมการบูรณาการบริหารจัดการปฏิรูประบบวิจัย
และนวัตกรรม จัดตั้งขึ้นมาเพื่อปฏิรูประบบวิจัยและนวัตกรรมของประเทศ
การประชุมครั้งนี้เป็นไปเพื่อพิจารณาหลักการและแนวทางดําเนินงานใน 3 เรื่อง คือ
ปรับปรุงกฎหมายและระเบียบข้อบังคับ
ปรับโครงสร้างของหน่วยงานในระบบวิจัยและนวัตกรรม
และการพัฒนาปัจจัยเอื้อต่างๆ เช่น ระบบมาตรฐาน กลไกการบริหารจัดการ
ผลการประชุมได้ข้อยุติ ๓ เรื่องสําคัญ ดังนี้
๑) เสนอให้มีกฎหมายว่าด้วยงานวิจัยแห่งชาติ เพื่อให้เกิดเอกภาพในระบบวิจัย
๒) เห็นชอบกรอบการปรับปรุงและจัดทํากฎหมาย
เพื่อรองรับการปฏิรูประบบวิจัยและนวัตกรรม
๓) เห็นชอบกรอบแนวคิดการปรับบทบาทของหน่วยงานภาครัฐและเอกชน
ในระบบวิจัยและนวัตกรรม
รัฐบาลไทย-ข่าวทำเนียบรัฐบาล-ปลัดกระทรวงมหาดไทย รับมอบผ้าห่มกันหนาว ตามโครงการ “ไทยเบฟ รวมใจต้านภัยหนาว" ปีที่ 18 พ.ศ. 2560
วันอังคารที่ 17 ตุลาคม 2560
ปลัดกระทรวงมหาดไทย รับมอบผ้าห่มกันหนาว ตามโครงการ “ไทยเบฟ รวมใจต้านภัยหนาว" ปีที่ 18 พ.ศ. 2560
ปลัดกระทรวงมหาดไทย รับมอบผ้าห่มกันหนาว ตามโครงการ “ไทยเบฟ รวมใจต้านภัยหนาว" ปีที่ 18 พ.ศ. 2560
วันนี้ (17ต.ค.60) เวลา 14:30 น. ณ ห้องบอลรูม สโมสรราชพฤกษ์ (นอร์ธปาร์ค) ถนนวิภาวดีรังสิต กรุงเทพฯ ได้มีพิธีมอบผ้าห่มกันหนาว ตามโครงการ “ไทยเบฟ..รวมใจต้านภัยหนาว” ปีที่ 18 พ.ศ. 2560 โดยบริษัท ไทยเบฟเวอเรจ จํากัด (มหาชน) ได้มอบผ้าห่มกันหนาว จํานวน 200,000 ผืน เพื่อช่วยเหลือประชาชนผู้ประสบภัยหนาวในพื้นที่ชนบทภาคเหนือและภาคตะวันออกเฉียงเหนือ โดยมี นายฉัตรชัย พรหมเลิศ ปลัดกระทรวงมหาดไทย เป็นประธานรับมอบผ้าห่มกันหนาวจาก นายฐาปน สิริวัฒนภักดี กรรมการผู้อํานวยการใหญ่ บริษัท ไทยเบฟเวอเรจ จํากัด (มหาชน) ซึ่งเป็นประธานฝ่ายส่งมอบ
ภายในงาน นายฉัตรชัย พรหมเลิศ ปลัดกระทรวงมหาดไทย ในฐานะผู้รับมอบผ้าห่มกันหนาว ได้กล่าวว่า ในนามของกระทรวงมหาดไทยขอขอบคุณ บริษัท ไทยเบฟเวอเรจ จํากัด (มหาชน) ที่ตระหนักถึงความมุ่งมั่นและได้ริเริ่มโครงการ “ไทยเบฟ...รวมใจต้านภัยหนาว” นับตั้งแต่ปี 2543 จนถึงปัจจุบันเป็นปีที่ 18 ด้วยการมอบ "ผ้าห่มผืนสีเขียว" ปีละสองแสนผืน ซึ่งนับถึงปัจจุบันกว่า 3 ล้านผืนให้แก่พี่น้องประชาชนผู้ประสบภัยหนาวในพื้นที่ภาคเหนือและภาคตะวันออกเฉียงเหนือให้ได้รับไออุ่นด้วยความจริงใจ ซึ่งผ้าห่มเหล่านี้มิใช่เป็นเพียงมูลค่าแต่เป็นความเอื้ออาทร และความห่วงใยที่มอบให้แก่พี่น้องประชาชนอย่างแท้จริง โดยการดําเนินโครงการนี้ เป็นอีกหนึ่งกิจกรรมของภาคเอกชนที่ร่วมมือร่วมใจกับภาคราชการในการแก้ไขปัญหาผู้ประสบภัยหนาวอย่างเป็นรูปธรรม และประสบผลสําเร็จอย่างยั่งยืนตลอดมา รอยยิ้มและแววตาแห่งความสุขของพี่น้องประชาชนคือสิ่งที่แสดงให้เห็นถึงความผูกพันที่ได้รับการบรรเทาความเหน็บหนาวผ่านผ้าห่มผืนสีเขียวเหล่านี้สู่พี่น้องคนไทย และหวังเป็นอย่างยิ่งว่าบริษัท ไทยเบฟเวอเรจ จํากัด (มหาชน) จะดําเนินโครงการ “ไทยเบฟ...รวมใจต้านภัยหนาว” เพื่อช่วยเหลือพี่น้องประชาชนผู้ประสบภัยหนาวตลอดไป
สําหรับปีนี้ บริษัท ไทยเบฟเวอเรจ จํากัด (มหาชน) ได้ร่วมกับ กระทรวงมหาดไทย โดยกรมป้องกันและบรรเทาสาธารณภัย ลงสํารวจพื้นที่สําหรับการแจกผ้าห่มในจังหวัดเป้าหมายเรียบร้อยแล้ว โดยจะดําเนินการมอบผ้าห่มกันหนาว ระหว่างวันที่ 1-27 พฤศจิกายน 2560 ให้แก่ผู้ประสบภัยหนาวในพื้นที่ภาคเหนือและภาคตะวันออกเฉียงเหนือ 15 จังหวัด ได้แก่ จังหวัดชัยภูมิ เลย อุดรธานี ขอนแก่น กาฬสินธุ์ บุรีรัมย์ สุรินทร์ ศรีสะเกษ กําแพงเพชร ตาก ลําปาง ลําพูน เชียงใหม่ แม่ฮ่องสอน และเชียงราย.
ครั้งที่ 149/2560